
Sumar 


e Documentele nu oferă nicio dovadă concretă de interferenţă a 
statului rus în alegerile prezidenţiale din România sau de legături între 


candidatul Călin Georgescu și Rusia. 


) Acesta este aproape sigur motivul pentru care nu se pot dispune 
măsuri juridice speciale. Tehnic, nu există bazele legale pentru așa ceva, cel 


puţin nu pe baza acestor documente. 


e  Termenulcelmaiimportant și exploziv folosit în aceste documente 
(de către SRI) este „actor statal”. Documentele nu aduc nicio dovadă și nu 
explică analitic în nici un fel decizia de a folosi acest termen. Termenul este 


o afirmaţie fără nici un fel de acoperire. 


e Dimpotrivă, în măsura în care explică ceva, documentele indică în mai 
multe feluri că în cazul campaniei Georgescu este vorba pur și simplu de 
tehnici foarte bune de marketing digital, care i-au conferit un avantaj 


comparativ „exponenţia!” (conform SRI). 


e Documentele oferă doar informații disparate, circumstanţiale, de 
multe ori triviale, prezentate într-un mod care lasă loc larg de interpretări. 
Tonul și termenii folosiți sunt exclusiv de natură să alimenteze un narativ 


anti-Georgescu în spațiul public. 


e Ca produse de intelligence, documentele sunt de o calitate foarte 
proastă în raport cu standardele aliate. Ele conțin inclusiv contradicții, erori 
și imprecizii flagrante. Limbajul este de multe ori aproximativ iar termeni- 
cheie nu sunt definiţi (de exemplu, diverse forme ale noţiunii de „reţea”). În 
mare parte documentele sunt simplă maculatură, cu majoritatea 


informațiilor circulate anterior (dupa 24 nov.) în spațiul public. 


e Documentele sunt doar note informative, nu fac 
interpretări/aprecieri și nu conţin concluzii analitice clare (prezentate 
separat de partea de informare). Ele fac doar cel mult afirmații punctuale 
(majoritatea, neacoperite, fără nicio discuţie despre surse sau dovezi). 


Aceasta este probabil o metodă a Serviciilor de a se proteja politic. 


Interpretările ulterioare din mass-media nu sunt, așadar, bazate pe 


concluzii ale statului român. 


e Documentele sunt de asemenea redactate în puncte-cheie. Este 
important de înțeles, așadar, că avem de-a face cu informaţii declasificate 
doar parțial, și că există posibilitatea ca elementele redactate să schimbe 


sensul textului. 


e Nota informativă prezentată de SIE nu a fost de fapt declasificată. 
Președintele doar a publicat un „extras neclasificat”. Nota SIE rămâne 
secretă. Motivul cel mai probabi/ este că acest document le contrazice pe 


celelalte. 


e Documentele indică, într-adevăr, posibile nereguli legate de 
declararea finanţării campaniei lui Călin Georgescu, dar aceasta este un 
aspect întâlnit des în campanii (în toată lumea) și care ar trebui investigat și 
în cazul altor candidaţi. În orice caz, documentele nu fac nicio sugestie că 


este vorba de finanţări străine, cu atât mai puţin din Rusia. 


. Singurele lucruri concrete notate ca fiind identificate specific în 
aceste documente la nivelul zilei votului de 24 nov. sunt: 100 de conturi 
TikTik de influenceri plătiţi să distribuie conținut în jurul a 3 hashtaguri care 
nici nu-l menţionează pe Călin Georgescu; 797 de conturi create înainte (!) 
de lansarea TikTok; 1088 de useri pe un grup de „coordonare” pe Telegram 
(similar tuturor campaniilor de peste tot); și 381000 de dolari plătiți unor 


influenceri. 


e ÎN CONCLUZIE: documentele CSAT declasificate de către Președinte 
nu oferă absolut nicio bază concretă, reală, pentru scenariile și retorica din 
spațiul public legată de un „atac” al Rusiei asupra României sau de legături 
cu Rusia a campaniei lui Călin Georgescu. Aceste documente, în sine, nu 
pot constitui un argument raţional împotriva acestui candidat, pentru că nu 


demonstrează nimic. 


De notat separat că decizia de a utiliza produse de intellizence - mai ales 


materiale care nu aduc nimic nou și nicio dovadă concretă pentru 


acuzaţiile din spaţiul public - într-un punct cheie al procesului electoral 


este o decizie ultra-politică de cea mai mare gravitate. 


/III Notă tehnică: în cele ce urmează, textul în litere romane rezumă puncte 
din documentele originale, iar textul în litere ita/ice reprezintă elementele 


de analiză proprie. //// 
Analiză document MAI - puncte cheie 
Documentul MAI este cel mai superficial din cele relevante. 


e VAI vorbește de la început despre o „campanie electorală neetichetată” 
pe Tik-Tok. Specifică „100 de influenceri” care au fost implicaţi. Mai jos în 

document MAI afirmă ca a găsit „aproximativ 130 de conturi TikTok” care 
au diseminat cele 3 (trei) hashtag-uri legate de Călin Georgescu 


(fechilibrusiverticalitate, /prezidentiale2024, 4unliderpotrivitpentrumine). 


Comentariu: În traducere liberă, MAI se concentrează pe 100-130 de 
conturi specifice care au împins trei hashtaguri. Toată discuţia despre 
campania lui Georgescu este practic despre această schemă (una foarte 
standard în marketing) care a generat valul de vizualizări (adică, ceea ce în 


mass media se numește „operațiunea de influență rusească”). 


e VAI mai spune și că „majoritatea postărilor de acest tip” (conţinut cu 
aceste hashtag-uri) nu au fost „marcate ca reclame plătite”. Ulterior, în alt 
paragraf, MAI chiar precizează că „majoritatea influencerilor nu au 


cunoscut faptul ca promovează un candidat anume”. 


Comentariu: Deci MAI însuși admite, practic, că acestea (adică majoritatea 
campaniei online a lui Georgescu) nu erau mesaje de promovare ale unui 


candidat, deci nu aveau de ce să fie marcate ca publicitate electorală. 


e VAI afirmă că „în intervalul 13-26 nov.”, „trendurile de promovare a 
conținutului video asociat mai multor hashtag-uri” utilizate în campania lui 
Calin Georgescu au „ajuns pe locul 9 la nivel mondial”. Același paragraf 
spune că „nu a fost identificată o amplificare artificială” până pe 24 nov, și 
de asemenea specifică faptul că „explozia numărului de vizualizări, de 


ordinul sutelor de milioane” a venit după 25 nov, adică după Turul 1. 


Comentariu: Aici MAI se joacă cu datele și cuvintele ca să inducă mesajul 
incorect (preluat între timp in mass-media) că promovarea lui Georgescu 
ajunsese pe locul 92 mondial pe TikTok în zilele dinaintea votului. Dar la o 
citire atentă, e clar că „locul 92 mondial” se referă strict la efectul post-vot 
(25, 26 nov.) când evident toată lumea a început să-l caute pe Georgescu 
pe TikToKk. Faptul e că MAI nu spune nimic concret despre cum a evoluat 
campania înainte de ziua votului. Mai mult, afirmă că nu a existat o 


„amplificare artificială”, adică prin boți. 


e MAI notează, în treacăt, o paralelă cu „situaţii similare” legate de alegerile 
din Moldova. Adică același tip de metodă în care conținut „neutru” 


distribuit de influenceri este ulterior preluat și comentat de alte conturi. 


Comentariu: Faptul că aceeași tactică de marketing a fost observată 
și în Moldova nu înseamnă, în sine, nimic. Este posibil să fi fost folosită și în 
alte ţări, și inclusiv în context comercial (promovare de produse). lar în 
România e posibil să fi fost folosită și de alți candidați - nu știm, iar MAI nu 
specifică și nu trage concluzii. O tactică de marketing, tehnic disponibilă 
oricui, nu este nimic malign în sine - decât dacă e pusă în relaţie cu actori 
specifici și cu intenții specifice, determinate ca atare. MAI nu face nimic din 


toate astea. 


e Într-o secţiune distinctă, MAI face observaţii legate de câteva persoane. 
Secţiunea e redactată masiv, deci foarte incertă. Unul din indivizi este notat 
ca fiind implicat în strângerea de semnături pentru Călin Georgescu, și 
pentru simpatii și activități neo-legionare. Apoi sunt prezentaţi, se pare, alţi 
câţiva indivizi interlopi care au „condus o campanie de promovare” pe 
TikTok pentru Georgescu, și „au susținut financiar campania electorală a lui 


Călin Georgescu”. 


Comentariu: MAI ar trebui să verifice și pe cei implicați în strângerea 
de semnături pentru alte partide, în vederea unor posibile simpatii 
comuniste. Legat de celelalte persoane (interlopii), „revelaţiile” MAI nu au 
nimic deosebit. Toate campaniile și candidaţii din toată lumea primesc 
susținere (inclusiv financiară) din tot felul de colțuri, inclusiv unele mai mult 
sau mai puțin dubioase. Nu e nimic nou sau specific lui Georgescu aici. MAI 


ar trebui să investigheze la fel de atent și pe ceilalți candidați. Merită 


menționat că fraza „au susținut financiar campania electorală a lui Călin 
Georgescu” (pe TikTok) este imprecisă. Nu este clar care este definiția 
exactă a MAI pentru „campanie electorală” (având în vedere, cum s-a 
arătat, că MAI însuși admite implicit că hashtagurile în cauză nu erau strict 
„electorale“, întrucât nici cei care le-au diseminat nu știau că au legătură cu 
vreun candidat.) Până aici, afirmația binecunoscută a lui Călin Georgescu 
legată de „costuri zero” pentru campania electorală din partea sa, este 


tehnic corectă. 


e MAI mai face și o paralelă între „campania informaţională” legată de 
Georgescu, numită „Echilibru și Verticalitate”, și campania „Frate lângă 
Frate” derulată de ruși în Ucraina înainte de invazie. Elementele comune 
notate de MAI sunt: „manipularea unor micro-influenceri legitimi” și 


coordonarea acestor influenceri via Telegram. 


Comentariu: Din nou, aici MAI prezintă o tehnică standard de 
marketing/diseminare de conținut, care a fost observată și în Ucraina. Este 
interesant că exemplul Ucrainean este oferit separat de cel Moldovenesc, 
și că nu se face legătura între ele. Cum spuneam mai sus, aceste tehnici 
sunt logice și standard pentru orice tip de campanie de diseminare de 
conținut. Faptul că le-au folosit și rușii în Ucraina nu însemnă în sine nimic 
fără a fi pus într-un context mai precis, pentru că foarte probabil au fost 
folosite și în multe alte ţări și contexte. Coordonarea prin Telegram e 
prezentată ca ceva special sau dubios, dar această platformă e larg utilizată 


în scopuri similare de multe alte campanii. 


Analiză document SIE 


Documentul SIE este irelevant. 


e Documentul SIE conţine aprecieri generale despre abordarea de război 
informațional a Rusiei față de România, precum și câteva aspecte puţin mai 
detaliate legate de unele tactici, tehnici și proceduri folosite de ruși. Toate 
aceste informaţii sunt disponibile și din surse deschise, și toate aspectele 


discutate sunt binecuonscute oricărui expert academic în acest domeniu. 


Comentariu: Documentul SIE nu are nicio legătură și nu face nicio 
referire la cazul Călin Georgescu. Este probabil menit să ofere un context 
conceptual pentru discuţii. Din punct de vedere teoretic și practic, nu e 
nimic special aici. Dar cel mai important de notat e că documentul SIE este 
un „extras neclasificat” din nota prezentată de SIE pe 28 nov, și nu nota în 
sine. Cu alte cuvinte, nota informativă a SIE nu a fost declasificată de 
președinte, deși dintre toate Serviciile, SIE este cel mai în măsură să 
evalueze un posibil „factor rusesc”. Motivele ținerii notei SIE la secret nu 
pot fi decât două: ori contrazice restul documentelor și-l absolvă be Călin 
Georgescu (și poate schimbă total sensul întregului narativ din spațiul 
public), ceea ce este probabil; ori îl incriminează pe Georgescu prin dovezi 
concrete, dar se vrea folosirea notei doar la un anumit moment (puțin 
probabil). Motivul eventual al „protecţiei surselor” se exclude, pentru că 
nota SIE s-ar fi putut publica în format redactat ca și celelalte. 


Analiză document SRI (partea |, nr.1742) - puncte cheie 
Documentul SRI (partea 1) este cel mai problematic (profesional vorbind). 


e În primul paragraf SRI vorbește fără nicio urmă de îndoială de o 
„campanie de promovare agresivă”, de „eludarea legislaţiei” electorale, și 


de „exploatarea algoritmilor” în favoarea lui Călin Georgescu. 


Comentariu: SRI deschide pe un ton dur și categoric, atipic pentru 
practicile normale în producția de intelligence, ceea ce sugerează Clar o 
agendă. Dar legat de cele trei elemente enumerate de SRI, nici unul din ele 
nu este „incriminatoriu”, nici măcar în raport cu legislaţia. De notat că SRI 


se referă la o „eludare” nu „Încălcare” a legislaţiei. 


e SRI notează că promovarea „masivă” pe TikTok a lui Georgescu s-a făcut 
prin conturi coordonate ce au „publicat activ conţinut electoral, atât cu 


ajutorul algoritmilor de recomandare cât și prin promovare plătită.” 


Comentariu: Folosirea conturilor coordonate a fost notată și de MAI, 
cum am văzut - cei 100 de influenceri. Termenul „conţinut electoral” în 
contextul dat este incert, din nou conform notei MAI, cum am vazut, 


întrucât conținutul respectiv (pe hashtaguri) nu făcea legătură directă la 


niciun candidat. În plus, aici SRI face o afirmaţie contradictorie, posibil 


Sr 


dintr-o eroare de înțelegere. Practic, SRI spune că „publicarea activă” se 
face „cu ajutorul algoritmilor de recomandare”: dar dacă publicarea se face 
algoritmic, nu poate fi și „activă” în același timp, adică prin acțiunea 
utilizatorului. Analiștii SRI ori nu înțeleg subiectul, ori se exprimă imprecis și 


neprofesionist (voit sau nevoit). 


e SRI spune că „reţeaua de conturi asociată lui Călin Georgescu a fost 
formată iniţial din 25000 de conturi” pe TikTok, care au devenit „foarte 


active” cu două săptămâni înainte de alegeri. 


Comentariu: Aceasta e o afirmație extrem de serioasă a SRI, care a 
influențat puternic dezbaterea publică din România. Prima problemă aici 
este că SRI determină precis un număr perfect rotund, de 25000, nici mai 
mult, nici mai puţin, ceea ce e imposibil. De asemenea, SRI nu dă absolut 
niciun fel de sursă sau explicaţie despre cum a determinat această cifră. 
Altă problemă e cu definiţia frazei, „reţeaua de conturi asociată lui Călin 
Georgescu”, pe care SRI nu o explică, și care poate însemna diverse lucruri. 
De exemplu, definiția poate include conturi ale publicului de pe TikTok care 
au partajat/răspândit organic conținut legat de Georgescu (unul din cele 
trei hashtaguri, sau orice ar fi), atunci când le-a apărut pe ecran, asta poate 
fi considerată „asociere cu Călin Georgescu”. Este foarte problematic, și 
neprofesionist, ca SRI să facă o asemenea afirmaţie explozivă într-un 
produs de intelligence, fără nici un fundament, explicație sau definiţie. 
Așadar cifra de 25000 nu are niciun fel de acoperire și nu poate reprezenta 


un argument serios în nicio dezbatere publică. 


e SRI spune că „797” din conturile „care au format iniţial rețeaua de 


susținere” au fost create încă din anul 2016. 


Comentariu: E o afirmaţie penibilă, care doar întărește sentimentul 
că documentul SRI este neprofesionist și/sau improvizat pe grabă (deci 
foarte expus erorii). În 2016 abia s-a lansat Douyin, platforma 
premergătoare TikTok-ului. TikTOKk în sine s-a lansat în 2017. SRI încearcă să 
sugereze, cel puțin bizar, că a existat un plan pentru campania lui 
Georgescu pe TikTok (din 2024) încă dinainte de a se lansa TikTok. Cum se 


întâmplă pe toate platformele social media, multe conturi sunt reciclate de- 


a lungul timpului în diverse reţele de marketing și alte scopuri comerciale 
(și chiar politice). Nu e nimic ciudat sau suspect aici. De notat termenul 
„reţea de susținere”, care probabil e diferit în mintea SRI de „rețeaua de 


conturi asociate lui Georgescu”, discutată la punctul anterior. 


e SRI notează că „nu au fost utilizate resurse tehnice comune” precum 
adrese IP, ceea ce îngreunează „activitățile de identificare a amplorii rețelei 
pe baza utilizării unei infrastructuri comunie (aspect caracteristic rețelelor 
de boţi)”. 


Comentariu: În traducere liberă, SRI zice că nu s-au folost boți. Nici 
MAI nu a menționat boţi. De asemenea, aici SRI spune că e greu să 
determine „amploarea rețelei” (din nou, nu e clar ce înțelege SRI prin 
rețea), tocmai pentru că e vorba de conturi individuale (aproape sigur 
operate manual) cu IP unic. Cifra de „25000” discutată mai sus este și mai 
bizară în aceste condiţii, cu SRI afirmând că de fapt e greu să cuantifice 


rețeaua. 


e SRI intră mai în detaliu în subiectul coordonării „activităţii conturilor din 
rețea” prin intermediul Telegram, subiect discutat și în documentul MAI. 
SRI dă date despre canalul de coordonare prin Telegram, Qpropagatorcg: 
creat în iunie 2024, cu 1088 de abonaţi pe 24 nov. și 3755 de abonati pe 28 
nov., care primesc instrucțiuni pentru lăsarea de comentarii” și 
„distribuirea de postări” etc. SRI mai spune și că din 2022 s-au creat mai 
multe grupuri de Telegram cu „susținători” ai lui Georgescu, unde se 


promova „narativa” lui. 


Comentariu: SRI prezintă majoritatea acestor detalii într-o casetă 
separată, oricum redactată imprecis, cu funcție de „notă de subsol” mai 
extinsă. Asta confirmă, aşa cum se și vede, că aceste detalii tehnice sunt 
secundare, și nu dovedesc nimic ilegal sau malign în sine. Practic avem o 
descriere mai dealiată a unui mecanism de marketing foarte bine pus la 
punct, dar de dimensiuni incerte. Grupuri (Și grupuri de grupuri) de 
coordonare de campanie politică, de multe ori dedicate în mod specific 
amplificării/partajării de mesaje ale campaniei, există în toate partidele din 
România și de peste tot, în țări occidentale. Cel puţin pe baza a ce descrie 


SRI aici, campania lui Georgescu apare chiar ca destul de modestă. 


e SRI notează de asemenea „crearea și utilizarea în susținerea lui Călin 
Georgescu” a unor conturi TikTok care au „utilizat în fals sigla SRI”, care 
aveau „peste 100000 de like-uri”, și unde s-au făcut „postări de susţinere a 


A 


candidatului” în comentarii. 


Comentariu: Un alt punct bizar în documentul SRI. Argumentul este 
forțat și de asemenea foarte vag: SRI se plânge de un număr nedeterminat 
de comentarii pro-Georgescu pe niște conturi care (probabil de mult) 
foloseau sigla SRI; dar nu menționează dacă și alți candidaţi sau partide au 
primit asemenea comentarii favorabile (ceea ce e foarte posibil). În orice 
caz, acest punct nu are legătură cu subiectul documentului SRI oricum, 


legat de posibile influențe străine. 


e Legat de TikTok în sine, SRI spune că plaforma a catalogat „postările cu 
conţinut pur electora!” ale „conturilor asociate reţelei care-l promovează pe 
Călin Georgescu” ca „postări de divertisment”. Asta a „crescut preferenţial” 
vizibilitatea lui Georgescu, pe când conţinutul celorlalti candidaţi a fost 


„filtrat masiv”, diminuându-le „exponenţial” prezenţa „în online”. 


Comentariu: Din nou, aici SRI foloseste limbaj și concepte imprecise. 
Dar per total SRI practic spune că cei care au condus campania lui 
Georgescu au reușit să „păcălească” algoritmul TikTok și să obțină un 
avantaj masiv prin clasificarea mesajelor lui ca „divertisment"”. SRI nu 
sugerează că a existat o conspirație între TikTok (compania în sine) și 
Georgescu, și, cum a spus din primul paragraf, SRI nu sugerează că s-au 
încălcat legi, doar că s-au „eludat”. Adică oamenii lui Georgescu pur și 
simplu au fost mai deștepți, și au făcut mult mai mult cu mai puțin. Deci SRI 
însuși oferă cea mai clară explicaţie pentru „miracolul” exploziei pe TikTok 
a lui Georgescu: nu e vorba nici de ferme de boți, nici de ceva ieșit din 
comun pe partea de grupuri de coordonare și partajare, cu atât mai puţin 
de ajutor rusesc. Ci e vorba că au venit cu o găselniță care a făcut 
algoritmul TikTok să-i dea un avantaj exponențial (cuvântul SRI-ului) lui 


Georgescu. 


e La final, SRI intră în detalii legat de finanţarea campaniei lui Georgescu. Îl 


identifică pe Bogdan Peșchir, al cărui cont, „bogpr”, a „realizat donaţii” pe 


NA 


TikTok de peste 1 milion euro, fiind „implicat” în „finanțarea promovării lui 


Călin Georgescu”. SRI notează că „bogpr” a efectuat plăţi de 381000 de 
dolari „către utilizatori ai unor conturi de TikTok implicaţi în promovarea” 


lui Georgescu, în luna premergătoare scrutinului. 


Comentariu: Ca de multe ori în acest document, textul SRI-ului este 
imprecis, neprofesionist, și lasă loc de interpretări. De exemplu, nu e clar în 
ce măsură cei 1 milion de euro sunt legați de finanţări pentru campania 
Georgescu, având în vedere că „bogpr”/ Bogdan Peșchir era deja o 
personalitate a TikTok-ului unde avea o activitate de PR masivă separat de 
povestea Georgescu. Singura informaţie concretă legată de subiectul 
documentului pe care o dă SRI este suma de 381000 de dolari (interesant 
că SRI foloseste euro pentru una din sume, dolari pentru alta, în același 
paragraf) pe care o leagă explicit de campania Georgescu. Dar acest gen de 
întrebări legate de finanţări de campanie sunt frecvente în toate 
democrațiile, iar în acest caz suma e oricum relativ mică. Trebuie investigat, 
desigur, dar SRI nu oferă aici niciun fel de „armă a crimei”, cu atât mai puțin 


ceva legat de Rusia. 


Analiză document SRI (partea 2, nr.1743) - puncte cheie 


Documentul SRI (partea 2) este cel mai contradictoriu. 


e SRI se concentrează pe aspectele de securitate cibernetică din jurul 
alegerilor. SRI notează că au fost identificate peste 85000 de atacuri 


cibernetice „în acest context”. 


Comentariu: În primul rând, aceste aspecte nu au legătură cu 
campania și cu Georgescu, astfel de atacuri cibernetice au loc în mod 
regulat în jurul alegerilor (și nu numai) în mai toate țările aliate. Domeniul 
cyber e complex și clasificarea unui „atac” variază. Sunt ţări occidentale 
care raportează niveluri medii de zeci de mii de atacuri cibernetice pe zi. 
Cifra de 85000 este un vârf de așteptat, și nu este neapărat ceva „șocant 


pentru experții din domeniu. 


e SRI reia argumentul din celălalt document (nr.1742) și subliniază că 


Georgescu „a beneficiat de un tratament preferenţial”, neavând conținutul 


[* 


său marcat ca unul politic, ceea ce i-a dat un avantaj „exponenţia!” prin 


comparaţie cu contracandidații săi. 


Comentariu: În mod ciudat, există o suprapunere parțială între textul 
acestui document și cel SRI Partea1, cu unele pasaje, ca aici, repetate 
aproape identic. Poate fi o eroare sau poate fi o metodă de a sublinia acest 
punct-cheie, adică faptul că resortul principal al avantajului lui Georgescu 
pe TikTok a fost pur si simplu felul în care a fost marcat conținutul său pe 


platformă. 


e SRI declară că „concluziile analizei actuale” relevă faptul că „activitatea 
conturilor ar fi fost coordonată de către un actor statal, care ar fi utilizat un 
canal alternativ de comunicare pentru rostogolirea mesajelor pe 


platformă”. 


Comentariu: Această afirmaţie este de o gravitate maximă, dar SRI 
nu oferă nicio dovadă, sursă sau explicație. Afirmația vine din senin, 
nesusținută de niciun fel de comentarii sau indicii contextuale, și vine în 
contra tuturor celorlalte aprecieri din restul documentelor. De asemene, 
afirmația nu oferă detalii legate de perioada și nivelul de implicare a 
acestui presupus „actor statal", sau despre ce se înțelege prin 
„coordonare“, un termen discutat chiar de SRI în celălalt document unde 
detalia coordonarea pe Telegram. Sunt aici contradicții, imprecizii, lipsă de 
context, și mai ales lipsa argumentaţiei intenţiei. Acest tip de 
apreciere/concluzie, într-un produs de intelligence, este în mod normal 
argumentat serios; SRI aruncă doar o frază într-o listă de puncte de 
discuție. Însuși termenul de „actor statal nu e clar în acest context, putând 
avea diverse înțelesuri. Se observă de asemenea ca pagina pe care se 
regăsește această afirmație este redactată neglijent, aproape în limbaj 


colocvial, și are un alt format decât restul documentului. 


e Câteva rânduri mai jos SRI spune că „în spate este o firmă foarte bună de 
digital marketing” și că „practic, sunt voluntari coordonațţi (mass guerrilla 


political campaign). 


Comentariu: Aceasta este contradicţia-cheie care ar trebui să închidă 


discuţia în jurul întregului subiect Georgescu. SRI însuși spune, pe de o 


parte, că totul a fost coordonat de un „actor statal”, dar apoi zice că în 
spate e de fapt o firmă de marketing. Cele două se exclud. Dintre ele, 
„actorul statal” este evident ipoteza greșită, nu doar din motivele arătate la 
punctul anterior ci și pentru că toate documentele declasificate tind să 
suțină, în mare, teoria „firmei de marketing”. SRI chiar și identifică tipul de 
tehnică utilizată (mass guerrilla political campaign), care nu e o invenţie sau 
„operațiune specială” la nivel de „stat”, ci este o abordare foarte bine 
cunoscută. În același timp, prin confirmarea faptului că ascensiunea lui 
Georgescu pe TikTok e rezultatul unei campanii de digital marketing, se 


închid scenariile legate de o implicare rusească. 
Analiză document STS - puncte cheie 
Documentul STS este irelevant. 


e STS discută despre sistemul informatic național care facilitează procesul 
electoral și despre rolul și activităţile STS în asigurarea integrităţii acestui 
proces din punct de vedere tehnic. STS notează că „au fost blocate cu 
succes toate atacurile cibernetice identificate” pe parcursul alegerilor și că 
„Nu există niciun fel de indiciu privind alterarea integrităţii datelor” legate 


de rezultatele votului. 


Comentariu: Este un raport formal, tehnic, care confirmă că 
rezultatele înregistrate în Turul 1 corespund cu ce s-a votat în realitate și că 
nu au intrat hackerii ruși (sau alții) în sistem să schimbe cifrele. 
Documentul nu menţionează și nu are nicio legătură cu tema de fond 


(campania lui Călin Georgescu). 


analiza independenta calin georgescu  csat dictatura 


Klaus lohannis lovitura de stat mai Marcel Ciolacu rusia sie sri sts 


